เว็บไซต์ท้องถิ่นคึกคักนักท่องเน็ตแห่แชทนายชุมพร พารา เจ้าของเว็บไซต์ขอนแก่นลิงค์ กล่าวว่า ในช่วง 1-2 วันที่ผ่านมา มีผู้เข้ามาใช้บริการเว็บไซต์ www.khonkaenlink.com จำนวนมากกว่าปกติ โดยเฉพาะตั้งแต่เวลาประมาณ 21.00 น. ของวันที่ 19 ก.ย.จนถึงวันที่ 20 ก.ย. มีสถิติผู้เข้าใช้บริการสูงสุดในรอบปี โดยมีจำนวนสูงถึง 2,000-3,000 ไอพีต่อชั่วโมง ปกติจะมีผู้เข้ามาใช้บริการเพียง 200-300 ไอพีเท่านั้น ทำให้มีจำนวนผู้เข้ามาใช้บริการสูงกว่า 100,000 คนภายในวันเดียวเท่านั้น จากการสำรวจพบว่าร้อยละ 70 ของผู้เข้ามาภายในเว็บไซต์จะเข้าไปใช้บริการหน้าทีวีออนไลน์แสดงว่ามีการติดตามชมความเคลื่อนไหวของเหตุการณ์ปฏิวัติที่เกิดขึ้นส่วนการเข้ามาโพสต์ข้อความแสดงความคิดเห็นนั้น ได้มีประชาชนเข้ามาแสดงความคิดเห็นเกี่ยวกับการที่คณะปฏิรูปการปกครองฯอำนาจจากรัฐบาลชุดที่แล้ว โดยมีทั้งที่แสดงความเห็นด้วยและไม่เห็นด้วยอย่างต่อเนื่องในช่วงที่เกิดเหตุการณ์ กระทั่งได้รับประสานขอความร่วมมือในการยุติการแสดงความคิดเห็น จึงประกาศขอความร่วมมือจากสมาชิกไม่ให้โพสต์พาดพิงทางการเมือง พร้อมทั้งมีการลบข้อความที่อาจสร้างความขัดแย้งภายในเว็บไซต์ทั้งหมด แต่ปัจจุบันได้เปิดให้บริการแสดงความคิดเห็นตามปกติแล้ว
เว็บไซต์ท้องถิ่นคึกคักนักท่องเน็ตแห่แชทนายชุมพร พารา เป็นเจ้าของเว็บไซต์อะไร 
ขอนแก่นลิงค์